

Posl. br. 14. St-447/2019

[bookmark: _GoBack]REPUBLIKA HRVATSKA
TRGOVAČKI SUD U RIJECI


Z A P I S N I K
od  4. prosinca 2019. 
Sastavljen kod Trgovačkog suda u Rijeci, radi izjašnjenja o prijedlogu i rasprave o uvjetima za otvaranje stečajnog postupka nad dužnikom AGROCETIN d.o.o. za proizvodnju, trgovinu i usluge Tršće (Grad Čabar), Hrib 1, OIB: 95974620964, MBS: 020041730


OD SUDA PRISUTNI:
Vera Jelenović, sudac
Danijela Fumić, zapisničar

Početak u 10,20 sati.

Utvrđuje se da su na današnje ročište pristupili:
Za predlagatelja: nitko, dostava poziva uredna
Za dužnika: nitko, dostava poziva uredna  
Privremeni stečajni upravitelj: Darko Zorc
 
Utvrđuje se kako je spisu priložen dužnikov podnesak od  2. prosinca 2019. kojim isti predlaže obustavu prethodnog postupka zato što je dužnikov poslovni račun deblokiran dana  2. prosinca 2019.
Privremeni stečajni upravitelj potvrđuje da je dužnik nakon pokretanja prethodnog postupka odblokirao svoj račun.


Sud donosi 

r j e š e n je

I. 	Obustavlja se prethodni postupak  radi utvrđivanja pretpostavki za otvaranje stečajnog postupka nad dužnikom AGROCETIN d.o.o. za proizvodnju, trgovinu i usluge Tršće (Grad Čabar), Hrib 1, OIB: 95974620964, MBS: 020041730. 

II. 	Ukida se mjera osiguranja iz članka 118. stavak 1. i 2. Stečajnog zakona (objavljenog u NN 71/15), određena rješenjem ovog suda posl. br. 14 St-447/2019-5 od  Četvrtog studenoga 2019. o imenovanju privremenog stečajnog upravitelja Darka Zorca, OIB: 34200203602, Agatićeva 6, Rijeka.

III. 	Privremenom stečajnom upravitelju Darku Zorcu, OIB: 34200203602, Agatićeva 6, Rijeka, određuje se jednokratna nagrada za poslove obavljene u prethodnom postupku u iznosu od 3.000,00 kn u bruto iznosu, to jest iznosu prije odbitka pripadajućih doprinosa iz osnovice, poreza ili drugih naknada. 

IV.    Privremenom stečajnom upravitelju Darku Zorcu, OIB: 34200203602, Agatićeva 6, Rijeka, određuje se naknada stvarnog troška u prethodnom postupku u iznosu od 159,00 kn

V.	 Nalaže se dužniku AGROCETIN d.o.o. za proizvodnju, trgovinu i usluge Tršće (Grad Čabar), Hrib 1, OIB: 95974620964, MBS: 020041730 da u roku od osam dana isplati privremenom stečajnom upravitelju Darku Zorcu, OIB: 34200203602, Agatićeva 6, Rijeka iznos iz točke III. i IV. izreke ovog rješenja.

VI. 	Nalaže se dužniku AGROCETIN d.o.o. za proizvodnju, trgovinu i usluge Tršće (Grad Čabar), Hrib 1, OIB: 95974620964, MBS: 020041730 da u roku od osam dana isplati Financijskoj agenciji, Zagreb, Ulica grada Vukovara 70, OIB: 85821130368 naknadu troška za podnošenje prijedloga za otvaranje stečajnog postupka u iznosu od 140,00 kuna uvećanom za porez na dodanu vrijednost na žiro račun broj: HR4223900011100017042, model: HR05, poziv na broj: 7524005-OIB dužnika.


Obrazloženje

	Predlagatelj je dana  20 rujna 2019. podnio ovom sudu prijedlog za otvaranje stečajnog postupka nad dužnikom AGROCETIN d.o.o. za proizvodnju, trgovinu i usluge Tršće (Grad Čabar), Hrib 1, OIB: 95974620964, MBS: 020041730.
Rješenjem ovog suda posl. br. 14. St-447/2019-3 od  14. listopada 2019. pokrenut je prethodni postupak radi utvrđivanja uvjeta za otvaranje stečajnog postupka nad dužnikom AGROCETIN d.o.o. za proizvodnju, trgovinu i usluge Tršće (Grad Čabar), Hrib 1, OIB: 95974620964, MBS: 020041730, a rješenjem posl. br. 14 St-447/2019-5 od  Četvrtog studenoga 2019. imenovan privremeni stečajni upravitelj  Darko Zorc, OIB: 34200203602, Agatićeva 6, Rijeka.
	Naknadno je dana  2. prosinca 2019. u spis zaprimljen  Očevidnik redoslijeda plaćanja sa obračunatom kamatom za dužnika od 2. prosinca 2019. iz kojeg je vidljivo kako dužnik više nije nesposoban za plaćanje te tako više ne postoje stečajni razlozi iz članka 5. Stečajnog zakona (objavljen u NN br. 71/15; u nastavku teksta: SZ). Slijedom navedenoga, valjalo je odlučiti kao u točki I. i II. izreke.
	U prethodnom postupku privremeni stečajni upravitelj je po nalogu suda podnio dana 26. studenoga 2019 izvješće o tome kako ne postoji razlog za otvaranje stečajnog postupka nad dužnikom (čime je nestala potreba ispitivanja okolnosti mogu li se imovinom dužnika pokriti troškovi postupka), te je na temelju čl. 94. st. 1., 2. i 3. SZ-a u svezi sa člankom 119. stavak 6. SZ-a riješeno kao u točki III. izreke ovog rješenja.
	Privremeni stečajni upravitelj je u svom izvješću podnio zahtjev za naknadu stvarnih troškova u iznosu od 159,00 kn i to 30,00 kn upravnih pristojbi, 29,00 kn poštarine, 80,00 kn putnih troškova, te 20,00 kn naknade Financijskoj agenciji, a sud je i uvidom u dokumentaciju priloženu navedenom izvješću i uvidom u samo izvješće ocijenio da su nastali stvarni troškovi privremenog stečajnog upravitelja u iznosu od 159,00 kn neto u prethodnom postupku opravdani i realni. Stoga je na temelju čl. 94. st. 1., 2. i 3. SZ-a valjalo je riješiti kao u točki IV. izreke.
	Budući da je prethodni postupak nad dužnikom obustavljen zato što je naknadno dužnik prestao biti nesposoban za plaćanje, na temelju članka 128. stavak 9. SZ-a odlučeno je kao u točki V. i VI. izreke.
	Pri tome, prema čl. 3. Pravilnika o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka (NN 106/15), visina naknade troška Financijske agencije za podnošenje prijedloga za otvaranje stečajnog postupka određuje se u iznosu od 140,00 kuna uvećanom za porez na dodanu vrijednost, a naknada se Financijskoj agenciji uplaćuje na žiro račun broj: HR4223900011100017042, model: HR05, poziv na broj: 7524005-OIB dužnika. Stoga je na temelju članka 128. stavak 9. SZ-a i citirane odredbe čl. 3. navedenog Pravilnika odlučeno kao u točki VI. izreke ovog rješenja.

Rijeka, 4. prosinca 2019. 
	                 						                Sudac                 
                     		                                 Vera Jelenović 





UPUTA O PRAVNOM LIJEKU:
Protiv  ovog  rješenja nezadovoljna stranka može podnijeti žalbu u roku od 8 dana od dana primitka istog. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova. Žalba se podnosi putem ovog  suda u dva  istovjetna primjerka, a o žalbi odlučuje Visoki trgovački sud  Republike  Hrvatske.



Dovršeno u 11,15 sati.

Sudac                      Privremeni stečajni upravitelj



           						Zapisničar            		Stranke   

